איזידור כאהן

איזידור כאהן (כהן, בצרפתית: Isidore Cahen; 16 באוקטובר 1826 - 6 במרץ 1902) היה אקדמאי ועיתונאי יהודי-צרפתי.

ביוגרפיה
בנו הבכור של המתרגם והעיתונאי היהודי-צרפתי סמואל כאהן. בוגר האקול נורמל סופרייר, שם למד לצדם של אדמון אבוט , איפוליט טן  ופרנסיסקה סארסה , התיידד עמם והושפע מהם. למד פילוסופיה ולימד במכללה בורסאי. לאחר שקטע את הקריירה שלו באקדמיה, פנה לעיתונות וכתב ב"Journal des débats"  ובמערכת היומון הפריזאי "Le Temps" .

ב-1860 ייסד יחד עם חמישה אישים נוספים - (קרל נטר, נרסיס לוון, ז'ול קארוואלו , אז'ן מנואל  ואלי-אריסטיד אסטרוק , את חברת כל ישראל חברים (אליאנס ישראל).

מספר שנים לפני פטירת אביו החל לערוך את העיתון "Archives israélites de France" שיסד אביו ב-1840. לאחר פטירת אביו ב-1862 היה לעורכו הרשמי של העיתון והחזיק במשרתו זו עד יום מותו ב-6 במרץ 1902.

עיתונאים יהודים צרפתים
צרפתים שנולדו ב-1826
צרפתים שנפטרו ב-1902